
Г-ЖА СИЛВИЯ ГЕОРГИЕВА
ИЗПЪЛНИТЕЛЕН ДИРЕКТОР НА 
НАЦИОНАЛНОТО СДРУЖЕНИЕ НА ОБЩИНИТЕ В РЕПУБЛИКА БЪЛГАРИЯ
УЛ. „ГОЛАШ“ № 23
ГР. СОФИЯ 1111

ОТНОСНО:	Ред и условия за достъпа на общините до средствата, предвидени в проектобюджета на Министерството на регионалното развитие и благоустройството за 2022 г. по изпълнение на  § 123, ал. 3 от Преходните и Заключителни разпоредби към Закона за изменение и допълнение на Закона за устройство на територията (обн. ДВ, бр. 82 от 2012 г., изм. бр. 98 от 2014 г.), за изработване на общи устройствени планове на общини.

УВАЖАЕМА ГОСПОЖО ГЕОРГИЕВА,
С разпоредбата на § 123, ал. 3 от Преходните и Заключителни разпоредби към Закона за изменение и допълнение на Закона за устройство на територията (обн. ДВ, бр. 82 от 2012 г., изм. ДВ, бр. 98 от 2014 г.) на министъра на регионалното развитие и благоустройството е възложено разпределянето на средствата от държавния бюджет, които се предвиждат за финансово подпомагане изработването на общи устройствени планове (ОУП) на общините. В изпълнение на политиката по устройство на територията за обезпечаване на цялата територия на страната с ОУП и съобразно предвиденото за Министерството на регионалното развитие и благоустройството (МРРБ) финансиране, заложено в проектобюджета на Република България за 2022 г., дейността по финансово подпомагане на общините за изработване на проекти на ОУП продължава и през 2022 г.

От министъра на регионалното развитие и благоустройството са одобрени Ред и условия за достъпа на общините до средствата, предвидени в проектобюджета на МРРБ за 2022 г. за изработване на ОУП на общини.
	Приложено Ви изпращаме копие от одобрените Ред и условия и приложението към тях. За информация на общинските администрации същите са достъпни на интернет страницата на МРРБ в раздел „За потребителя“ – „Нормативни актове“ – „Общи устройствени планове“.
ПРИЛОЖЕНИЕ: Съгласно текста.

